Greenie Gekheid | vuurklip
← Blokkiesraaisel: 2010-04-13
Blokkiesraaisel: 2010-04-13 – Antwoord →
Hier is 'n nuwe scam. Wys jou net, dis nie net óns politici wat korrup is nie.
Dit blyk dat Spaanse Sonkrag opwekkers diesel-generators in die stilligheid gebruik om meer krag aan die Spaanse-kragnetwerk te lewer. Dit is winsgewend omdat die subsidie op sonkrag so hoog is dat hulle ekstra wins maak op die goedkoper dieselkrag!
Die kroeks se fout was om die diesels ook snags te laat loop – sodoende het die owerhede snuf in die neus gekry.
En wie betaal uitendelik die gelag? Die belastingbetaler want dis waar die subsidies vandaan kom.
Lees die berig hier in Bloomberg Business Week
Op 'n verwante noot: Eskom se lening by die Wêreldbank is toegestaan – maar met "strings" – daar moet naamlik honderde miljoene van die lening aan alternatiewe (wind, son) kragopwekking bestee word. Die krag wat so opgewek word, is tans nog veel duurder as steenkool-krag en die gewone gebruiker gaan weer die spit afbyt. Eskom krag sal so nóg duurder word.
Die hele gemors word veroorsaak deur die wanopvatting dat CO2 'n besoedeling is en aardverwarming veroorsaak. Die bydrae van CO2 is miniskuul in vergelyking met die menigte natuurlike faktore.
Dit maak net nie ekonomiese sin om duur alternatiewe te ontwikkel terwyl SA oor groot hoeveelhede goedkoper steenkool beskik nie – solank die besoedeling in toom gehou word, dis nou ander stowwe soos o.a. swael en swaarmetale – nie CO2 nie.